[{"text_idx": "#000000", "text": "Xu Lizhi 1990. urtean jaio zen Txinako Jieyang hirian, Guangdong probintzian. Ez zuen gaztaro gozorik izan; gurasoek txikitan abandonatu zuten, bullying-a jasan zuen eta bere amaordearekin hazi zen. Mutiko lotsatia zen, bakartia, eta bere ama hil zenean munduan bakarrik geratu zen."}, {"text_idx": "#000002", "text": "Blog xume honetan ez gara gaiaz ahaztu. Horregatik, datozen asteetan, Xu Lizhi-k idatzitako poesia batzuk argitaratuko ditugu. Hauen bitartez, poeta bikain honen pentsakera eta bizimodua pixka batean ulertzeko aukera izango dugu. Txinan lanaldi jasangaitzak egiten dituzten pertsona zenbatezin guzti horiek, guretzako produktuak ekoizten dituzten bitartean senti dezaketen ezintasunaz eta bakardadeaz nolabait jabetzeko aukera izango dugu. Irakurketa gazi-gozoa izango da, baina ez dezagun aukera hori gal."}, {"text_idx": "#000004", "text": "Gehiago luzatu gabe, eman diezaiogun hitza Xu Lizhi handiari. Hau da euskarara itzuli dudan poesia-sortatik lehena. Asteazken eguerdiro beste bat izango duzu zain (...Txinan egindako zure sakelako telefonoan?!)."}, {"text_idx": "#000005", "text": "Burnizko ilargi bat irentsi nuen"}, {"text_idx": "#000006", "text": "Burnizko ilargi bat irentsi nuen\ntorlojua deitzen zela esan zuten"}]